สวัสดีครับคุณ ขออนุญาตรบกวนสอบถาม ตอนนี้อวัยวะเพศของผม มีของเหลวสีขุ่นคล้ายหนองไหลออกมาจากท่อปัสสาวะ และเช้านี้อวัยวะเพศส่วนหัวบริเวณปากท่อปัสสาวะ มีอาการบวม เวลาปัสสาวะมีอาการแสบเล็กน้อย สามารถรักษาได้อย่างไรบ้างครับ สามารถไปซื้อยาตามร้านขายยามาทานได้หรือไม่ครับ ขอบครับ
สวัสดีค่ะ อาการมีของเหลวสีขุ่นคล้ายหนองไหลซึมออกมาจากท่อปัสสาวะ แสบเล็กน้อยนั้น น่าจะเกิดจากการติดเชื้อหนองในที่ท่อปัสสาวะมากที่สุด ซึ่งอาจจะเป็นเชื้อชนิดหนองในแท้หรือหนองในเทียมก็ได้ สาเหตุอื่นๆเช่น ท่อปัสสาวะได้รับบาดเจ็บจากการโดนกระแทก หรือการติดเชื้อในท่อปัสสาวะจากการใส่สายสวนในเบื้องต้น งดการมีเพศสัมพันธ์ ใช้น้ำเปล่าสะอาดทำความสะอาดที่อวัยวะเพศภายนอกได้ ร่วมกับควรไปตรวจ เอาหนองที่ผิดปกติไปตรวจ ให้ได้การวินิจฉัยที่แน่ชัด และรักษาตามสาเหตุนั้นๆ เรื่องของหนองในนั้น สามารถรักษาได้ด้วยการฉีดและกินยาฆ่าเชื้อภายใต้การดูแลของแพทย ยังไม่ควรซื้อยาจากร้านขายยามาใช้เองเพื่อป้องกันการรักษาที่ไม่ตรงกับโรคและก่อให้เกิดการดื้อยาขึ้นมาได้